# Specifikacija projekta

## Osnovne informacije o sistemu

**Naziv teme:** Savoir – Online shopping

**Logo:**

****

**Naziv tima:** Transltr

**Nastavna grupa: 6**

**Link na repozitorij tima:** https://github.com/ooad-2021-2022/Grupa6-Transltr

**Članovi tima:**

1. Dina Kurtalić, 18917
2. Esma Dervišević, 18923
3. Tarik Berkovac, 18908

**Namjena sistema:**

Savoir je web bazirana aplikacija namijenjena za online kupovinu.Aplikaciju će koristiti administrator, kupci i dostavljači. Za gosta će biti omogućeno samo da vidi proizvode, njihove detalje i SignUp opcija koja će tog gosta pretvoriti u kupca ukoliko se registruje. Podaci koje posjetilac unese prilikom registracije će se testirati na validnost i osoba će biti primorana da unese podatke u skladu sa zahtjevima. Kupac može da vidi proizvode, njihove detalje, filtrira proizvode, ubacuje željene proizvode u košaru ili izbacuje proizvode iz košare, izvrši narudžbu proizvoda, poništi narudžbu... VIP korisnik se postaje u onom trenutku kada registrovani korisnik izvrši onu narudžbu kojom prelazi 1000KM ukupnih vrijednosti narudžbi. Dostavljač može da vidi proizvode, narudžbu i da postavi status narudžbe - u pripremi / na putu / dostavljeno i slično. Aplikacija će imati prijateljski nastrojen korisnički interfejs, znatno lagan za koristiti.

## Funkcionalnosti (poslovni procesi) sistema

*Opisati deset najznačajnijih funkcionalnosti sistema. Funkcionalnosti sistema predstavljaju usluge koje sistem pruža korisnicima. Sve funkcionalnosti pripadaju nekoj od različitih vrsta: u svrhu ostvarivanja krajnje usluge sistema, perzistencija podataka (CRUD operacije), operacije koje koriste principe asinhrone obrade zahtjeva, operacije koje koriste specifične algoritme obrade podataka i operacije u kojima se vrši korištenje vanjskih uređaja. Neophodno je navesti barem po jednu funkcionalnost svake od različitih vrsta.*

1. **Naziv funkcionalnosti:** Upravljanje korisničkim računom

**Vrsta funkcionalnosti:** Usluga sistema

**Opis funkcionalnosti:**

Mogućnost kreiranja korisnikovog računa, prijava administratora, dobavljača, prijava kao gost sistema i prijava korisnika ukoliko već posjeduje račun. Za prijavu je bitno unijeti username i password, a za registraciju username, email, passoword, validacija passworda, adresa, broj telefona

1. **Naziv funkcionalnosti:** Detalji prozivoda

**Vrsta funkcionalnosti:** Korištenje vanjskog uređaja

**Opis funkcionalnosti:**

U opisu proizovda će se nalaziti osnovne stvari kao npr. naziv proizvoda, dostupne veličine, materijal, a pomoću QR koda se otvaraju detalji o tome kako brinuti o proizvodu.

1. **Naziv funkcionalnosti:** Filtriranje proizvoda

**Vrsta funkcionalnosti:** Operacija sa specifičnim algoritmom obrade

**Opis funkcionalnosti:**

Omogućeno je vršenje pretrage u okviru koje kupac može da filtrira proizvode po cijeni (od niže ka većoj i obrnuto), kategoriji, najpopularniji proizvodi.

1. **Naziv funkcionalnosti:** Upravljanje proizvodima

**Vrsta funkcionalnosti:** Perzistencija podataka (CRUD operacija)

**Opis funkcionalnosti:**

Administratoru je omogućeno da dodaje nove proizvode, ukloni stare proizvode, edituje opis proizvoda, mijenja cijenu proizvoda i sl.

1. **Naziv funkcionalnosti:** Ubacivanje proizvoda u košaru

**Vrsta funkcionalnosti:** Usluga sistema

**Opis funkcionalnosti:**

Željeni proizvodi se ubacuju u košaru iz koje se proizvodi koje kupac ne želi mogu izbaciti. U košari se vidi slika proizvoda, veličina koju smo odabrali, cijena. Podrazumijeva se da kupac vidi pojedinačne cijene proizvoda u košari kao i ukupnu cijenu svih zajedno. Košara je dostupna samo registrovanim korisnicima. Ukoliko neregistrovani korisnik pokuša otvoriti košaru ili dodati proizvod u košaru onda je potrebno da iskoči poruka da je potrebno da se korisnik registruje

1. **Naziv funkcionalnosti:** Pružanje pomoći kupcima

**Vrsta funkcionalnosti:** Usluga sistema

**Opis funkcionalnosti:**

Korisnik aplikacije treba da ima pristup informacijama o pojedinostima vezanim za korištenje aplikacije, eventualnim nepredviđenim okolnostima prilikom korištenja (neuspješna isporuka, problemi sa naplatom, problemi sa korisničkim računom) i mogućnosti rješavanja istih, mogućnostima promjene korisničke šifre, mogućnostima izmjena korisničnog profila, te informacijama vezanim za prava korisnika.

1. **Naziv funkcionalnosti:** Odabir načina plaćanja

**Vrsta funkcionalnosti:** Asinhrona operacija

**Opis funkcionalnosti:**

Nakon što kupac potvrdi narudžbu, prikazuje mu se račun koji treba platiti, te načini na koje može izvršiti plaćanje. Plaćanje se može izvršiti kreditnom karticom ili prilikom preuzimanja narudžbe (prilikom dostave). Ukoliko se kupac odluči za plaćanje kreditnom karticom, od njega će se tražiti da izvrši unos podataka potrebnih da se izvrši naplata.

1. **Naziv funkcionalnosti:** Praćenje narudžbe

**Vrsta funkcionalnosti:** Usluga sistema

**Opis funkcionalnosti:**

Prilikom odobrenja kupovine, potrebno je da se svakoj narudžbi dodijeli jedinstven identifikacioni broj (ili kod), tako da kupac ima mogućnost da prati stanje svake svoje narudžbe i tok same kupovine (od naručivanja putem aplikacije do isporuke kupcu).

1. **Naziv funkcionalnosti:** Isporuka narudžbe

**Vrsta funkcionalnosti:** Perzistencija podataka (CRUD operacija)

**Opis funkcionalnosti:**

Dostavljač vrši isporuku narudžbe na kućnu adresu pri čemu na posebnom interfejsu (na kojem se nalaze proizvodi koje treba isporučiti, na koju adresu i količina koju je potrebno platiti) evidentira podatke o izvršenoj dostavi.

1. **Naziv funkcionalnosti:** Wishlist

**Vrsta funkcionalnosti:** Usluga sistema

**Opis funkcionalnosti:**

Na wishlist VIP korisnik može spremiti artikle koji mu se najviše sviđaju. Svaki put kada klikne na simbol za wishlist, dodat će se taj artikal na popis. Dopušteno je spremanje najviše 100 proizvoda.

## Akteri sistema

*Potrebno je navesti najmanje tri aktera sistema koji predstavljaju korisnike usluga i najmanje dva aktera sistema koji mogu uređivati sistem (zaposlenici sistema ili administrator).*

*Korisnici usluga sistema*

1. **Naziv aktera: Gost**

**Vrsta aktera:** Korisnik usluge

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1. Upravljanje korisničkim računom | Mogućnost pregleda |
| 2. Detalji proizvoda | Mogućnost pregleda |
| 3. Filtriranje proizvoda | Mogućnost pregleda |
| 6. Pružanje pomoći korisnicima | Mogućnost pregleda |

1. **Naziv aktera: Registrovani korisnik**

**Vrsta aktera:** Korisnik usluge

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1. Upravljanje korisničkim računom | Mogućnost pregleda |
| 2. Detalji proizvoda | Mogućnost pregleda |
| 3. Filtriranje proizvoda | Mogućnost pregleda |
| 5. Ubacivanje proizvoda u košaru | Mogućnost uređivanja |
| 6. Pružanje pomoći korisnicima | Mogućnost pregleda |
| 7. Odabir načina plaćanja | Mogućnost pregleda |
| 8. Praćenje narudžbe | Mogućnost pregleda |
| 9. Isporuka narudžbe | Mogućnost pregleda |

1. **Naziv aktera: VIP korisnik**

**Vrsta aktera:** Korisnik usluge

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1. Upravljanje korisničkim računom | Mogućnost pregleda |
| 2. Detalji proizvoda | Mogućnost pregleda |
| 3. Filtriranje proizvoda | Mogućnost pregleda |
| 5. Ubacivanje proizvoda u košaru | Mogućnost uređivanja |
| 6. Pružanje pomoći korisnicima | Mogućnost pregleda |
| 7. Odabir načina plaćanja | Mogućnost pregleda |
| 8. Praćenje narudžbe | Mogućnost pregleda |
| 9. Isporuka narudžbe | Mogućnost pregleda |
| 10. Wishlist | Mogućnost uređivanja |

*Korisnici koji uređuju sistem*

1. **Naziv aktera: Administrator**

**Vrsta aktera:** Administrator

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1. Upravljanje korisničkim računom | Mogućnost pregleda |
| 2. Detalji proizvoda | Mogućnost uređivanja |
| 4. Upravljanje proizvodima | Mogućnost uređivanja |
| 6. Pružanje pomoći korisnicima | Mogućnost uređivanja |
| 7. Odabir načina plaćanja | Mogućnost uređivanja |

1. **Naziv aktera: Dostavljač**

**Vrsta aktera:** Zaposlenik sistema

**Funkcionalnosti u kojima akter učestvuje:**

|  |  |
| --- | --- |
| **Funkcionalnost sistema** | **Način učešća** |
| 1. Upravljanje korisničkim računom | Mogućnost pregleda |
| 8. Praćenje narudžbe | Mogućnost uređivanja |
| 9. Isporuka narudžbe | Mogućnost uređivanja |

## Nefunkcionalni zahtjevi sistema

*Opisati najmanje tri najznačajnija nefunkcionalna zahtjeva sistema. Nefunkcionalni zahtjevi predstavljaju ograničenja koja sistem mora zadovoljiti kako bi mogao ispravno obavljati svoje funkcionalnosti. Validacije polja za unos vrijednosti ne predstavljaju nefunkcionalne zahtjeve.*

1. **Naziv nefunkcionalnog zahtjeva:** Verifikacija prilikom registracije putem e-maila

**Opis:**

Obzirom da će se detalji o narudžbi slati putem e-maila potrebno je da prilikom registracije korisnik potvrdi da koristi navedenu e-mail adresu.

1. **Naziv nefunkcionalnog zahtjeva:** Izmjene narudžbe

**Opis:**

Kada korisnik dovrši kupnju, šalje se e-mail s potvrdom i pojedinostima kupnje. Narudžba se neće moći otkazati i promijeniti ako je ona u tom trenutku već u naprednoj fazi pripreme.

1. **Naziv nefunkcionalnog zahtjeva:** Povrat narudžbe

**Opis:**

Povrat narudžbe se mora izvršiti u roku od 30 dana.